CELEX: 32021D0871
Language: lv
Date: 2021-05-28 00:00:00
Title: Komisijas Īstenošanas lēmums (ES) 2021/871 (2021. gada 28. maijs) par Apvienotās Karalistes maksājumu aģentūru grāmatojumu noskaidrošanu saistībā ar Eiropas Lauksaimniecības garantiju fonda (ELGF) finansētajiem izdevumiem, kuri attiecas uz 2020. finanšu gadu, un par tādu apropriāciju atlīdzināšanu, kas ir saistītas ar finanšu disciplīnu un pārnestas no 2020. finanšu gada (izziņots ar dokumenta numuru C(2021) 3685) (Autentisks ir tikai teksts angļu valodā)

31.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 191/15
               
            
         KOMISIJAS ĪSTENOŠANAS LĒMUMS (ES) 2021/871
         (2021. gada 28. maijs)
         par Apvienotās Karalistes maksājumu aģentūru grāmatojumu noskaidrošanu saistībā ar Eiropas Lauksaimniecības garantiju fonda (ELGF) finansētajiem izdevumiem, kuri attiecas uz 2020. finanšu gadu, un par tādu apropriāciju atlīdzināšanu, kas ir saistītas ar finanšu disciplīnu un pārnestas no 2020. finanšu gada
         
            
               (izziņots ar dokumenta numuru C(2021) 3685)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 26. panta 6. punktu un 51. pantu saistībā ar 131. un 138. pantu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”),
         apspriedusies ar Lauksaimniecības fondu komiteju,
         tā kā:
         
                     (1)
                  
                  
                     Saskaņā ar Regulas (ES) Nr. 1306/2013 51. pantu, pamatojoties uz Apvienotās Karalistes iesniegtajiem gada pārskatiem, kam pievienota grāmatojumu noskaidrošanai nepieciešamā informācija un revīzijas atzinums par pārskatu pilnīgumu, pareizību un patiesumu, kā arī sertifikācijas struktūru sagatavoti ziņojumi, Komisijai pirms tā gada 31. maija, kurš seko attiecīgajam budžeta gadam, jāapstiprina tās pašas regulas 7. pantā minēto maksājumu aģentūru grāmatojumi.
                  
               
                     (2)
                  
                  
                     Saskaņā ar Regulas (ES) Nr. 1306/2013 39. pantu lauksaimniecības finanšu gads sākas “N–1” gada 16. oktobrī un beidzas “N” gada 15. oktobrī. Noskaidrojot grāmatojumus par 2020. finanšu gadu, būtu jāņem vērā izdevumi, kas Apvienotajai Karalistei radušies no 2019. gada 16. oktobra līdz 2020. gada 15. oktobrim, kā noteikts Komisijas Īstenošanas regulas (ES) Nr. 908/2014 (2) 11. panta 1. punktā.
                  
               
                     (3)
                  
                  
                     Īstenošanas regulas (ES) Nr. 908/2014 33. panta 2. punkta pirmajā daļā ir paredzēts, ka summu, kas saskaņā ar minētās regulas 33. panta 1. punktā minēto lēmumu par grāmatojumu noskaidrošanu ir atgūstama no Apvienotās Karalistes vai tai izmaksājama, nosaka, attiecīgajā finanšu gadā veiktos ikmēneša maksājumus atskaitot no izdevumiem, kas saskaņā ar 33. panta 1. punktu atzīti attiecīgajam gadam.
                  
               
                     (4)
                  
                  
                     Komisija ir pārbaudījusi Apvienotās Karalistes iesniegto informāciju un darījusi Apvienotajai Karalistei zināmus pārbaudes rezultātus un nepieciešamos grozījumus.
                  
               
                     (5)
                  
                  
                     Gada pārskati un pavaddokumenti, kuri attiecas uz Apvienotās Karalistes maksājumu aģentūrām “Department of Agriculture, Environment and Rural Affairs”, “The Scottish Government Rural Payments and Inspections Directorate”, “Welsh Government” and “Rural Payments Agency” ļauj Komisijai pieņemt lēmumu par iesniegto gada pārskatu pilnīgumu, pareizību un patiesumu.
                  
               
                     (6)
                  
                  
                     Saskaņā ar Komisijas Deleģētās regulas (ES) Nr. 907/2014 (3) 5. panta 5. punktu grāmatojumu noskaidrošanas lēmumā ir jāņem vērā jebkura termiņa neievērošana augustā, septembrī un oktobrī. Daži izdevumi, ko Apvienotā Karaliste deklarējusi šajos 2020. gada mēnešos, ir izdarīti pēc piemērojamo termiņu beigām. Tāpēc šajā lēmumā būtu jānosaka attiecīgie samazinājumi.
                  
               
                     (7)
                  
                  
                     Saskaņā ar Regulas (ES) Nr. 1306/2013 41. pantu Komisija par maksimālo finansējuma apjomu pārsniegšanu vai maksājumu termiņu neievērošanu, vai arī par kontroles sistēmas trūkumiem jau ir samazinājusi vai apturējusi vairākus ikmēneša maksājumus par 2020. finanšu gadu. Šajā lēmumā Komisijai būtu jāņem vērā šādi samazinātās vai apturētās summas, lai nepieļautu neatbilstīgus maksājumus vai termiņa neievērošanu, vai tādu summu atmaksu, kam vēlāk varētu tikt piemērotas finanšu korekcijas. Vajadzības gadījumā attiecīgās summas var tikt pārbaudītas atbilstīguma noskaidrošanas procedūrās saskaņā ar Regulas (ES) Nr. 1306/2013 52. pantu.
                  
               
                     (8)
                  
                  
                     Attiecīgos mēneša maksājumus par 2020. finanšu gadu Komisija jau ir samazinājusi par summām, kas Eiropas Lauksaimniecības garantiju fondam (ELGF) pienākas, pamatojoties uz finansiālās noskaidrošanas un atbilstīguma noskaidrošanas lēmumiem, kas pieņemti saskaņā ar Regulas (ES) Nr. 1306/2013 51. un 52. pantu un ko Komisija izpildīja 2020. finanšu gadā. Visas šādas summas ņem vērā šajā lēmumā.
                  
               
                     (9)
                  
                  
                     Saskaņā ar Regulas (ES) Nr. 1306/2013 54. panta 2. punktu, ja pārkāpuma summa nav atgūta četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, 50 % no neatgūšanas finansiālajām sekām sedz Apvienotā Karaliste. Regulas (ES) Nr. 1306/2013 54. panta 4. punktā ir noteikts, ka gada pārskatiem, kas Apvienotajai Karalistei jāiesniedz Komisijai saskaņā ar Īstenošanas regulas (ES) Nr. 908/2014 29. pantu, Apvienotā Karaliste pievieno apliecinātu tabulu, kurā norādītas summas, kas tai jāsedz saskaņā ar Regulas (ES) Nr. 1306/2013 54. panta 2. punktu. Noteikumi par to, kā īstenojams Apvienotās Karalistes pienākums ziņot par atgūstamajām summām, ir izklāstīti Īstenošanas regulā (ES) Nr. 908/2014. Tabulas paraugs, kas Apvienotajai Karalistei jāizmanto, lai sniegtu informāciju par atgūstamajām summām, ir pievienots Īstenošanas regulas (ES) Nr. 908/2014 II pielikumā. Pamatojoties uz Apvienotās Karalistes aizpildītajām tabulām, Komisijai būtu jālemj par neatgūšanas finansiālajām sekām attiecībā uz pārkāpumiem, kas ir senāki par četriem vai attiecīgi astoņiem gadiem.
                  
               
                     (10)
                  
                  
                     Saskaņā ar Regulas (ES) Nr. 1306/2013 54. panta 3. punktu Apvienotā Karaliste, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai par pārkāpumu juridiski atbildīgās personas maksātnespējas dēļ, kas ir konstatēta un apstiprināta saskaņā ar valsts tiesību aktiem. Ja šādu lēmumu pieņem četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, neatgūšanas finansiālās sekas 100 % apmērā būtu jāsedz no Savienības budžeta. Gan summas, par kurām Apvienotā Karaliste pieņem lēmumu neturpināt atgūšanu, gan tās lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz Apvienotajai Karalistei, un tāpēc tās būtu jāsedz no Savienības budžeta.
                  
               
                     (11)
                  
                  
                     Saskaņā ar Regulas (ES) Nr. 1306/2013 51. pantu šim lēmumam nebūtu jāskar turpmākie lēmumi, kurus Komisija var pieņemt, lai izslēgtu no Savienības finansējuma izdevumus, kas nav veikti saskaņā ar Savienības noteikumiem.
                  
               
                     (12)
                  
                  
                     Komisijas Īstenošanas regulā (ES) 2020/1769 (4) ir noteiktas summas, kas 2021. finanšu gadā jāatlīdzina dalībvalstīm saistībā ar 2020. finanšu gadā piemēroto finanšu disciplīnu. Minēto atlīdzinājumu finansē no ELGF apropriācijām, kas pārnestas no 2020. finanšu gada saskaņā ar Eiropas Parlamenta un Padomes Regulas (ES, Euratom) 2018/1046 (5) 12. pantu. Ņemot vērā Izstāšanās līguma 135. panta 1. punktu un tā kā pārnestās summas ir darītas pieejamas 2021. gada budžetā, Īstenošanas regulā (ES) 2020/1769 nekāda summa Apvienotajai Karalistei netika paredzēta. Tomēr, tā kā apropriācijas tika pārnestas no 2020. finanšu gada, kad Apvienotā Karaliste joprojām veica iemaksas Savienības budžetā un piedalījās tā izpildē, ir lietderīgi, ka Apvienotās Karalistes finanšu disciplīnas daļa par 2020. finanšu gadu 41 383 278 EUR apmērā tiek atlīdzināta. Tādēļ minētā summa būtu jāiekļauj šajā lēmumā,
                  
               IR PIEŅĒMUSI ŠO LĒMUMU.
         
            1. pants
            Ar šo lēmumu ir noskaidroti Apvienotās Karalistes maksājumu aģentūru “Department of Agriculture, Environment and Rural Affairs”, “The Scottish Government Rural Payments and Inspections Directorate”, “Welsh Government” un “Rural Payments Agency” grāmatojumi, kas saistīti ar izdevumiem, kurus Eiropas Lauksaimniecības garantiju fonds (ELGF) finansējis attiecībā uz 2020. finanšu gadu.
            Summas, kas saskaņā ar šo lēmumu ir atgūstamas no Apvienotās Karalistes vai tai izmaksājamas, arī summas, kuras radušās Regulas (ES) Nr. 1306/2013 54. panta 2. punkta piemērošanas rezultātā, ir norādītas šā lēmuma I pielikumā.
         
         
            2. pants
            Summa, kas Apvienotajai Karalistei atmaksājama saistībā ar 2020. finanšu gadā piemēroto finanšu disciplīnu, ir noteikta II pielikumā.
         
         
            3. pants
            Šis lēmums neskar turpmākus atbilstīguma noskaidrošanas lēmumus, kurus Komisija var pieņemt saskaņā ar Regulas (ES) Nr. 1306/2013 52. pantu, lai no Savienības finansējuma izslēgtu izdevumus, kas nav veikti saskaņā ar Savienības noteikumiem.
         
         
            4. pants
            Šis lēmums ir adresēts Lielbritānijas un Ziemeļīrijas Apvienotajai Karalistei.
         
         
            Briselē, 2021. gada 28. maijā
            
               
                  Komisijas vārdā –
               
               
                  Komisijas loceklis
               
               Janusz WOJCIECHOWSKI
            
         
         
            (1)  OV L 347, 20.12.2013., 549. lpp.
         
         
            (2)  Komisijas Īstenošanas regula (ES) Nr. 908/2014 (2014. gada 6. augusts), ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību (OV L 255, 28.8.2014., 59. lpp.).
         
            (3)  Komisijas Deleģētā regula (ES) Nr. 907/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 255, 28.8.2014., 18. lpp.).
         
            (4)  Komisijas Īstenošanas regula (ES) 2020/1769 (2020. gada 25. novembris) par apropriāciju, kas pārnestas no 2020. finanšu gada, atlīdzināšanu saskaņā ar Eiropas Parlamenta un Padomes Regulas (ES) Nr. 1306/2013 26. panta 5. punktu (OV L 398, 27.11.2020., 4. lpp.).
         
            (5)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
      
      
         
            I PIELIKUMS
            Maksājumu aģentūru grāmatojumu noskaidrošana
            2020. finanšu gads, ELGF
            No Apvienotās Karalistes atgūstamā vai tai izmaksājamā summa
            
                         
                     
                     
                         
                     
                     
                        2020. gads. Izdevumi / piešķirtie ieņēmumi maksājumu aģentūrām, kuru grāmatojumi ir
                     
                     
                        Kopā a + b
                     
                     
                        Samazinājumi, apturētie maksājumi un citas korekcijas, kas izriet no izpildītiem atbilstīguma noskaidrošanas un finansiālās noskaidrošanas lēmumiem attiecībā uz visu finanšu gadu (1)
                     
                     
                        Summa, kas saistībā ar ELGF maksājama saskaņā ar Regulas (ES) Nr. 1306/2013 54. panta 2. punktu
                     
                     
                        Kopsumma, tostarp samazinājumi, apturētie maksājumi un citas korekcijas
                     
                     
                        Apvienotajai Karalistei izmaksātie maksājumi visā finanšu gadā
                     
                     
                        Summa, kas atgūstama no Apvienotās Karalistes (–) vai tai izmaksājama (+) (2)
                     
                  
                        noskaidroti
                     
                     
                        atdalīti
                     
                  
                        = izdevumi / piešķirtie ieņēmumi, kas deklarēti gada deklarācijā
                     
                     
                        = kopā izdevumi / piešķirtie ieņēmumi ikmēneša deklarācijās
                     
                  
                         
                     
                     
                         
                     
                     
                        a
                     
                     
                        b
                     
                     
                        c=a+b
                     
                     
                        d
                     
                     
                        e
                     
                     
                        f=c+d+e
                     
                     
                        g
                     
                     
                        h=f-g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Izdevumi (3)
                     
                     
                        Piešķirtie ieņēmumi (3)
                     
                     
                        54. panta 2. punkts (=e)
                     
                     
                        Kopā (=h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i+j+k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        (1)
                     
                     
                        Samazinājumi un apturētie maksājumi ir tie, kas ņemti vērā maksājumu sistēmā, un tiem ir pieskaitītas korekcijas par maksājumu termiņu neievērošanu 2020. gada augustā, septembrī un oktobrī, kā arī citi samazinājumi Regulas (ES) Nr. 1306/2013 41. panta kontekstā.
                     
                  
                        (2)
                     
                     
                        Kad aprēķina summu, kas no Apvienotās Karalistes atgūstama vai tai izmaksājama, ņem vērā noskaidroto izdevumu gada deklarācijas kopsummu (a aile) vai atdalīto izdevumu ikmēneša deklarāciju kopsummu (b aile). Piemērojamais maiņas kurss: Komisijas Deleģētās regulas (ES) Nr. 907/2014 11. panta 1. punkta pirmās daļas otrais teikums.
                     
                  
                        3)
                     
                     
                        Budžeta pozīciju 08 02 06 01 sadala starp negatīvajām korekcijām, kas kļūst par piešķirtajiem ieņēmumiem budžeta pozīcijā 62 00, un tām pozitīvajām korekcijām par labu Apvienotajai Karalistei, kuras tagad iekļauj izdevumu daļā 08 02 06 01, kā paredzēts Regulas (ES) Nr. 1306/2013 43. pantā.
                     
                  NB! 2021. gada nomenklatūra: 08 02 06 01, 6200
         
      
      
         
            II PIELIKUMS
            No 2020. finanšu gada pārnesto apropriāciju atlīdzināšana saistībā ar finanšu disciplīnu
            
                         
                     
                     
                        (summas EUR)
                     
                  
                        Apvienotā Karaliste
                     
                     
                        41 383 278,00